alexandrainst/scandi-wiki huggingface dataset:
Vladimir Zelenko

Vladimir (Zev) Zelenko (ukrainsk: Володимир (Зев) Зеленко; født 1973 i Kyiv i Ukrainske SSR i Sovjetunionen, død 30. juni 2022 i New York) var en ukrainskfødt amerikansk lege og forfatter. Han ble beskyldt for å spre feilinformasjon og konspirasjonsteorier.

Biografi
Familien flyttet fra Sovjetunionen til ISA da han var tre år gammel, og slo seg ned i nabolaget Sheepshead Bay i Brooklyn i New York.

Zelenko tok medisinsk doktorgrad i 2000 ved State University of New York at Buffalo og spesialiserte seg deretter i familiemedisin.

Zelenko og koronavirusbehandling
Han gikk inn for bruk mot covid-19 med en kombinasjon av tre medikamenter: Hydroksyklorokin, sinksulfat og azitromycin. Den 21. mars 2020 postet Zelenko en video på YouTube og Facebook der han rettet til USAs president Donald Trump hendet å med fremgang ha eksperimentelt utprøvd nevnte metode - i utgangspunktet noe som var i bruk for malaria - på hundrevis av pasienter med koronaviruslignende symptomer. Han postet et åpent brev til Trump om dette to dager etter. Dette var i en periode da en rekke grupper, også World Health Organization, forsøkte å finne ut om bruk av hydrosyklorokin og/eller azitromycin var relevant forr covid-19. I mars 2020 bemerket Alex Kasprak, som skrev for vitenskapsener for Snopes, at ettersom Zelenko ikke beskrev nøyere sin metode eller publiserte noen data, var det umulig å verifisere det han hevdet. 

Zelenkos behandlingsprotokoll fikk uansett stor oppmerksomhet. En rekke medieskikkelser anbefalte den, og likeså forskjellige innen Trump -administrasjonen, som Rudy Giuliani og Mark Meadows (stabssjef).

Han spredte også ukorrekt informasjon om covid-19-vaksinasjon.

Zelenko døde 48 år gammel den 30. juni 2022 av kreft i New York City.

Referanser

Forfattere fra USA
Leger fra USA
Personer fra Kyiv
Personer fra New York City
Personer relatert til covid-19-pandemien
Vaksinemotstandere fra USA
MS «Seibris»

MS «Seibris», tidligere MS «Havnefjell» er en norsk bløggebåt bygget ved Halsa Mekaniske Verksted i 1983. Skipet eies av Seistar Holding i 2022. Skipet har en lengde på 23,95 meter og en bredde på 6,45 meter. MS «Seibris» har en servicefart på 7 knop.

Historie 
Skipet ble bygget som MS «Brattvær» i 1983 ved Halsa Mekaniske Verksted. Skipet ble bygget som tråler, men ble senere ombygd som krabbebåt. I 2008 fikk det navnet MS «Jorn Hauge». Ett år senere, i 2009 ble skipet døpt MS «Gunnar Vik». Senere fikk skipet navnet MS «Havnefjell»

I 2013 fikk skipet motorproblemer. Fartøyet tok inn vann 600 kilometer nord-nordøst for Vardø.

I februar 2018 kjøpte Holberg shipping MS «Havnefjell» fra Båtsfjord. Selskapet bygde skipet om til brønnbåt. Selskapet døpte skipet MS «Brattvær». Skipet ble kort tid senere kjøpt av Seistar Holding, som bygde det om til bløggebåt og ga det navnet MS «Seibris».

Referanser

Eksterne lenker 
 
  Video av skipet da det hadde motortrøbbel i Barentshavet

Seistar Holding
Norske bløggebåter
Skip fra 1983
Artikler i sjøfart-prosjektet
Thomas Mardal

Thomas Mardal (født 16. april 1997) er en norsk friidrettsutøver som representerer Gloppen. Han har konkurrert internasjonalt innen bl.a. vektkast og sleggekast og innehar den norske rekorden i vektkast på 24,16 meter tatt i 2021 på et stevne i USA. Han er uttatt til VM i friidrett 2022 i øvelsen sleggekast.

Mardal er sønn av den tidligere lengdehopperen Ole Morten Mardal. Thomas Mardal gikk på idrettslinja ved Firda videregående skole fra 2013 til 2016. Året etter dro han til USA på idrettsstipend ved University of Florida i Gainesville.

Se også 
 Liste over kjente personer fra Gloppen kommune
 Liste over kjente elever ved Firda videregående skole

Referanser

Eksterne lenker 
  Thomas Mardal – Norges Friidrettsforbund

Norske sleggekastere‎
Friidrettsutøvere for Gloppen FIL
Personer fra Gloppen kommune
Deltakere for Norge under VM i friidrett 2022
Deltakere for Norge under EM i friidrett 2022
Hoplapoderini

Hoplapoderinier en gruppe av biller som tilhører gruppen snutebiller (Curculionoidea), selv om mange av artene ikke har påfallende lang snute. De fleste av artene lever i tropene og bare én finnes i Norge..

Utseende 
Små til middelsstore (opptil 25 mm) biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte noe forlenget (lang hals). Snuten er derimot ofte ganske kort. De er vanligvis glatte og blanke. På farge er mange arter røde og svarte. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. Dekkvingene er korte og brede, parallellsidige, med markerte punktrekker, gjerne med påfallende knøler eller pigger. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel.

Levevis 
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien bladrullere, Attelabidae Billberg, 1820
 Underfamilien Apoderinae Jekel, 1860
 Stammen Hoplapoderini Voss, 1926
 Slekten Echinapoderus Voss, 1926 - 18 arter
 Slekten Hoplapoderus Jekel, 1860 - 16 arter
 Slekten Madapoderus Biondi, 2005 - én art
 Slekten Paratomapoderus Voss, 1926 - 46 arter
 Slekten Paroplapoderus Voss, 1926 - 63 arter
 Slekten Phymatapoderus Voss, 1926 - 13 arter
 Slekten Rhamnapoderus Voss, 1926 - 29 arter
 Slekten Tomapoderus Voss, 1926 - 31 arter

Referanser

Kilder 
 Gønget, H. 2003. The Nemonychidae, Anthribidae and Attelabidae (Coleoptera) of Northern Europe. Fauna Entomologica Scandinavica 38. E.J. Brill, Leiden/Boston.

Eksterne lenker 
 
 Fotogalleri over Attelabidae, ved A.A. Legalov

Biller formelt beskrevet i 1926
Snutebiller
Baissorhynchini

Baissorhynchini er en utdødd gruppe av biller i gruppen snutebiller (Curculionoidea). Disse billene levde i Mesozoicum.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (Infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien Ithyceridae 
 Underfamilien Eccoptarthrinae Arnoldi, 1977 - kjent fra mesozoikum
 Stammen †Baissorhynchini Zherikhin, 1993
 Slekten †Albicar Peris, Davis, Engel & Delclós, 2014 - én art
 Slekten †Baissorhynchus Zherikhin, 1977 - én art
 Slekten †Cretocar Gratshev & Zherikhin, 2000 - ofte plasseret i Caridae
 Slekten †Cretonanophyes Zherikhin, 1977 - 3 arter
 Slekten †Emanrhynchus Zherikhin, 1993 - ofte plasseret i Caridae
 Slekten †Gobicar Gratshev & Zherikhin, 1999 - 3 arter
 Slekten †Gratshevibelus Soriano, 2009
 Slekten †Hispanocar Soriano, Gratshev & Delclos, 2006  - én art
 Slketen †Jarzembowskia Zherikhin & Gratshev, 1997 - én art
 Slekten †Martinsnetoa Zherikhin & Gratshev, 2004
 Slekten †Montsecanomalus Soriano, Gratshev & Delclos, 2006

Eksterne lenker 
 
Ithycerus noveboracensis: 

Biller formelt beskrevet i 1993
Snutebiller
Fossile insekter
The Divorce Game

The Divorce Game er en amerikansk stumfilm fra 1917, regissert av Travers Vale.

Handling 
En handelsmeann insistering på få betaling av en rekke forfalte regninger, noe som tvinger Paul Viscount De Sallure og hans unge amerikanske kone Florence til å finne opp fantasifulle tiltak for å få tak i Florence sin medgift for å betale alle de ubetalte regningene deres.

I følge farens testament var det bare rentene for Florences enorme arv som er tilgjengelig for henne, med mindre hun blir separert fra ektemannen sin. Paul legger derfor en plan for at ekteparet skulle ta ut skilsmisse, få tak i alle pengene han penger og deretter gifte seg med sin kone på nytt. I den forbindelse later Paul som han har en utenomektskapelig affære med Fifi.

Skuespillere 
 Alice Brady som Florence, Viscountess de Sallure.
 John Bowers som Paul, Viscount de Sallure.
 Arthur Ashley som Jean Le Beau.
 Kate Lester som Mrs. Safford.
 Joseph Herbert som Duke de Sallure.
 Jack Drumier som Mendoza.
 Marie La Varre som Fifi Dupet.

Referanser

Eksterne lenker 

Stumfilmer fra USA
Filmer fra 1917
The Drifter

The Drifter er en amerikansk stumfilm fra 1917 regissert av Fred Kelsey.

Skuespillere 
 Harry Carey
 Claire Du Brey

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
Tim Merlier

Tim Merlier (født 30. oktober 1992) er en belgisk syklist.

Meritter

Landevei 

2016
GP Stad Zottegem

2018
3. og 5. etappe, Danmark rundt

2019
Elfstedenronde
 Belgisk mester i landeveisritt
1. og 4. etappe, Tour Alsace
5. etappe, Danmark rundt

2020
4. etappe, Tour of Antalya
Brussels Cycling Classic
6. etappe, Tirreno–Adriatico

2021
Le Samyn
Grote Prijs Jean-Pierre Monseré
Bredene Koksijde Classic
Ronde van Limburg
2. etappe, Giro d’Italia
Elfstedenronde
3. etappe, Tour de France
1. og 4. etappe, Benelux Tour

2022
2. etappe, Tirreno–Adriatico
Nokere Koerse
Classic Brugge-De Panne
 Belgisk mester i landeveisritt

Referanser

Eksterne lenker 

Belgiske syklister
Etappevinnere i Giro d'Italia
Etappevinnere i Tour de France
Bongbong Marcos

Ferdinand Romualdez Marcos jr., mest kjent som Bongbong Marcos, født 13. september 1957, er en filippinsk politiker som fra 30. juni 2022 er Filippinenes president. Han har tidligere, fra 2010 til 2016, vært senator. Han er sønn av Filippinenes tidligere president Ferdinand E. Marcos og den tidligere politiker og førstedame Imelda Marcos.

I 1980, mens hans far var president, ble Bongbong utnevnt til viseguvernør i provinsen Ilocos Norte. Han ble guvernør i 1983 og hadde denne stillingen helt til Marcos-familien ble styrtet under oppstanden etter presidentvalget i 1986. I februar 1986 måtte familien flykte til Hawaii. Etter at faren døde i 1989 fikk familien komme tilbake til Filippinene for å imøtegå anklagene som ble rettet mot dem.  Marcos og hans mor Imelda har en arrestordre hengende over seg i USA fordi de nekter å godta en dom om å betale 353 millioner US$ for brudd på menneskerettighetene under Ferdinand Marcos’ styre.

Marcos ble innvalgt i Representantenes Hus for perioden 1992 til 1995. I 1998 ble han igjen valgt til guvernør i provinsen Ilocos Norte før han i perioden 2007 til 2010 fikk sete i Representantenes Hus. Fra 2010 til 2016 var han senator og representerte nasjonalistpartiet Partido Nacionalista. I 2016 stilte Marcos til valg som uavhengig visepresidentkandidat Ved presidentvalget vant Rodrigo Duterte en klar seier, mens Marcos tapte knepent for Leni Robredo i visepresidentvalget. Opptellingen viste 35,11% til Robredo mens Marcos fikk 34,47% av stemmene. Marcos protesterte på valget, men protesten ble avvist fordi en ny opptelling viste ytterligere 15093 stemmer for Robredo.

I 2021 annonserte Marcos at hanønsket å stille som presidentkandidat for Filippinenes føderale parti (Partido Federal ng Pilipinas) ved valget i 2022. Han vant valget overlegent med 59% av stemmene og var den første som fikk mer enn halvparten av stemmene siden hans far vant valget i 1986. Han ble offisielt erklært som valgvinner 25. mai 2022.

Marcos’ valgkamp har etter valget blitt stemplet som misvisende og løgnaktig, spesielt når det gjelder beskrivelsene av brudd på menneskerettighetene under styret til hans far Ferdinand E. Marcos, og han har også blitt kritisert for å ha unndratt eiendomsbeskatning.

Referanser 

Filippinske presidenter
Filippinske politikere
Personer fra Manila
Finau Ohuafi

Finau Ohuafi (født 25. januar 2001) er en tongansk svømmer.

I 2022 representerte han landet sitt på 100 meter fri under VM i svømmesport 2022 i Budapest og kom på 84. plass med tiden 54,95 i forsøksheatet, og kvalifiserte seg ikke til semifinalen.

Referanser

Eksterne lenker 
 

Tonganske svømmere
Deltakere for Tonga under VM i svømmesport 2022
Deltakere for Tonga under Samveldelekene 2022
Svømmere under Samveldelekene 2022
Deltakere for Tonga under Kortbane-VM i svømming 2018
Deltakere for Tonga under Kortbane-VM i svømming 2022
Charissa Panuve

Charissa Panuve (født 19. november 1994) er en tongansk svømmer.

I 2022 representerte hun landet sitt på 200 meter fri under VM i svømmesport 2022 i Budapest og kom på 38. plass med tiden 2.22,93 i forsøksheatet, og kvalifiserte seg ikke til semifinalen.

Referanser

Eksterne lenker 
 

Tonganske svømmere
Deltakere for Tonga under VM i svømmesport 2013
Deltakere for Tonga under VM i svømmesport 2015
Deltakere for Tonga under Kortbane-VM i svømming 2016
Deltakere for Tonga under VM i svømmesport 2017
Deltakere for Tonga under Samveldelekene 2018
Deltakere for Tonga under Kortbane-VM i svømming 2018
Deltakere for Tonga under VM i svømmesport 2019
Deltakere for Tonga under Kortbane-VM i svømming 2021
Deltakere for Tonga under VM i svømmesport 2022
Deltakere for Tonga under Samveldelekene 2022
Svømmere under Samveldelekene 2022
The Empty Gun

The Empty Gun er en amerikansk stumfilm fra 1917.

Handling 
Frank har gull verdt 10 000 som han nettopp har hentet opp fra en gruve, som han ønsker å levere til sikker oppbevaring. Men toget er forsinket, og gullet kan ikke reise videre den kvelden. Det hang også to mistenkelige karakterer rundt der, og de som er ansvarlige for oppbevaringen ønsker ikke å ta ansvaret for alt gullet. Mary, nå utslitt av over-arbeid og ensomhet, er gift med Frank. Når han kommer hjem legger Frank merke til henne gråte, men tror at dette bare er fordi Mary angreer på at hun giftet seg med ham. Etter å ha lagt gullet sitt i en skuff, forlater Frank igjen hytten deres.

Samme kveld får Mary besøk av kjæresten sin, Jim, som fremdeles elsker henne. I mellomtiden blir Frank angrepet av en landstryker. Men Frank overmanner kjeltringen, bytter klær med den ukjente personen og skynder seg hjem til hytten. Vinden fra et åpent vindu har blåst ut lampen. Mary hører en lyd og ser bare en manns øyne. Hun tror at hun holder på å bli angrepet, og skyter mot personen hun ikke kjenner igjen i mørket. Men etter at mannen har blitt skutt, og dør av skadene, viser det seg at dette faktisk var ektemannen Frank.

Rolleliste 
 Franklyn Farnum som en kjeltring
 Claire McDowell som Mary
 Lon Chaney som Frank
 Sam De Grasse som Jim

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
Every Woman’s Problem

Every Woman's Problem er en amerikansk stumfilm fra 1917 regissert av Willis Robards.

Referanser

Eksterne lenker 

Stumfilmer fra USA
Filmer fra 1917
Amelio Poggi

Amelio Poggi (født 9. oktober 1914 i Bibbiena i provinsen Arezzo i Italia, død 23. desember 1974) var en italiensk katolsk prelat som var erkebiskop og diplomat for Den hellige stol.

Liv og virke

Prest
Amelio Poggi ble prestviet 8. august 1937.

Nuntius, titulærerkebiskop
Den 27. mai 1967 utnevnte pave Paul VI ham til titulærerkebiskop av Cercina og utnevnte ham til apostolisk nuntius til Rwanda og apostolisk pro-nuntius til Uganda. Pave Paul VI bispeviet ham til selv den 16. juli samme år; medkonsekratorer var kuriebiskop Jacques-Paul Martin og biskopen av Cesena, Augusto Gianfranceschi. 

Den 26. september 1973 utnevnte Paul VI ham til apostolisk pronuntius til Syria.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1982) *1954 
 Erkebiskop Amelio Poggi (1914-1974) *1967

Referanser 

Italienske katolske biskoper
Pavelige nuntier
Ambassadører til Rwanda
Ambassadører til Uganda
Ambassadører til Syria
Linjen Rebiba
Personer fra provinsen Arezzo
Kaitesi Ertzgaard

Kaitesi Auma Ertzgaard (født 2000) er en norsk friidrettsutøver som representerer Idrettsklubben Tjalve.

Hun vant fire NM-gull i stafett i perioden 2019–2022. Hun er søster av Lakeri Ertzgaard og datter av tidligere storsprinter John Ertzgaard.

Medaljer i norske mesterskap

Referanser

Eksterne lenker 
 
  Kaitesi Ertzgaard – Norges Friidrettsforbund

Norgesmestere i friidrett
Norske sprintere
Friidrettsutøvere for IK Tjalve
Family Research Council

Family Research Council (FRC) er en amerikansk evangelikalsk kristenkonservativ gruppering som oppgir å arbeide for «familieverdier». Den arbeider særlig mot abort, prevensjon, skilsmisse, LHBT+-rettigheter, likekjønnet ekteskap og partnerskap, stamcelleforskning og diskrimineringsvern for LHBT+-personer. Ifølge American Sociological Association har gruppen brukt «antihomofil pseudovitenskap» for å sammenligne homofili med pedofili og for å hevde at barn av homofile foreldre får psykiske lidelser. Southern Poverty Law Center beskriver Family Research Council som en anti-LHBT+-hatgruppe på grunn av gruppens «falske påstander om LHBT-personer på grunnlag av diskreditert forskning og søppelforskning».

Referanser

Anti-LHBT
Antikjønnbevegelsen
Women’s Liberation Front

Women's Liberation Front (WoLF) er en amerikansk organisasjon som arbeider mot juridisk anerkjennelse av transpersoner. Gruppen beskriver seg som en radikalfeministisk organisasjon som består av «voksne menneskelige hunkjønn» (adult human females). Den hevder transpersoners identitet er ugyldig og at kvinner bare er definert av biologi. Den har blitt beskrevet av bl.a. Vox, The New Republic og La Presse som en transekskluderende radikalfeministisk gruppe. Den omtales som en marginal gruppering av etablerte feministiske organisasjoner, som mener gruppen fremmer en høyreorientert diskriminerende ideologi under dekke av feminisme, men har funnet støttespillere på ytre høyre og blant kristenkonservative organisasjoner i USA. I juni 2022 stod WoLF bak en demonstrasjon mot transpersoner i Washington, D.C. sammen med Alliance Defending Freedom, Family Research Council og Women's Declaration International, hvorav flere regnes som hatgrupper av Southern Poverty Law Center. I 2019 deltok organisasjonen på et arrangement med The Heritage Foundation, der organisasjonen uttalte at transpersoners økte synlighet skyldes «sosial smitte». Organisasjonen har også arbeidet mot Obama-administrasjonens utvidelse av diskrimineringsvern til å gjelde transpersoner.

Referanser

Radikalfeminisme
Anti-LHBT
Antikjønnbevegelsen
Det tyske demokratiets pionerer

Det tyske demokratiets pionerer er en liste over personer som har vært løftet frem i prosjektet 100 Köpfe der Demokratie (norsk: Hundre hoder for demokratiet). Prosjektet ble etablert av Arbeitsgemeinschaft Orte der Demokratiegeschichte, og fremhever personer som har vært viktige for dannelsen av det tyske demokratiet. Listen er ikke begrenset til hundre personer slik tittelen kunne tyde på, men utvides per 2022 stadig, samtidig som andre trekkes ut. I denne listen er samtlige navn med. 

Prosjektets mål har blant annet vært å

 spre kunnskap om historien som brakte demokrati og frihet, og på denne måten å utvikle ønsket om å bevare det
 gjennom kunnskap om kampen for demokratiet å utvikle kunnskapen om eget spillerom i demokratiet, og evnen til selv å bidra til den demokratiske meningsdannelse
 gjennom drøftelse av de demokratiske tradisjoner å skape respekt for de demokratiske institusjoner og viljen til å delta i samfunnet.

Liste

Referanser

Eksterne lenker 
 Hjemmeside 100 Köpfe der Demokratie

Tyske politiske lister
Tysklands historie
Skorpelav

Skorpelav er en ikke-systematisk gruppe med lavarter som fester seg til underlaget som en skorpe. Skorpelavene mangler underbark og festeorganer og fester seg i stedet direkte med margvevet. Noen arter kan leve innsunket i stein og bark, men andre er parasitter som lever på andre lav. I Norge regner man med cirka  arter (altså omkring tre fjerdedeler av lavartene som finnes her). Av disse utgjør cirka 500 arter såkalt lecideoide skorpelav, som omhandler arter i slektene knopplaver (Biatora), skivelaver (Lecidea), smaragdlaver (Lecidella), granittlaver (Miriquidica), blokklaver (Porpidia) og kartlaver (Rhizocarpon). Dette er slekter som inneholder mange av våre vanligste arter på stein og berg, og delvis også på bark, ved og jord.

Referanser 

Lichenologi
Sekksporesopper
Technoblade

Alexander (født 1. juni 1999, død juni 2022), kjent som Technoblade (også noen ganger referert til som Techno), var en amerikansk youtuber og internettkjendis kjent for sine Minecraft-videoer og -direktesendinger, og også gjennom deltakelse i Dream SMP. Han døde av sarkom 30. juni 2022.

Bakgrunn
Technoblade ble født den 1. juni 1999. Han hevdet på det sosiale mediet Twitter at han bodde i San Francisco, California. Han hadde ADHD.

Karriere
Technoblade begynte YouTube-kanalen sin den 28. oktober 2013. Videoene hans handlet primært om spillet Minecraft, og spilte på serveren Hypixel.

Ved 31. desember 2021 hadde Technoblade 10 millioner abonnenter (målet hans siden han var 13 år gammel). Per juni 2022, da han døde, hadde kanalen hans 10,8 millioner abonnenter.

Technoblade hadde en vennlig rivalisering med Minecraft-youtuberen Dream. Han var også medlem av Dream SMP, en Minecraft-server. De hadde en konkurranse som ble arrangert av MrBeast, for anerkjennelse for tittelen «beste Minecraft-spiller». På grunn av Technoblades kreftdiagnose i slutten av august 2021, donerte Dream  amerikanske dollar (Omtrentlig  norske kroner per 3. juli 2022) til kreftforskning.

Kreft
Technoblade avslørte sin kreftdiagnose i august 2021. Den 28. august 2021 ble det lastet opp en video som avslørte at han ble diagnostisert med sarkom etter å ha hatt smerter i høyre arm.

Kjemoterapi og strålebehandling viste seg å være mislykket. Legen hans sa at armen hans potensielt måtte amputeres. I desember 2021 gjennomgikk Technoblade en vellykket lembergingsoperasjon med armen intakt.

30. juni 2022 ble en video lastet opp til Technoblades YouTube-kanal der faren hans kunngjorde at han hadde dødd, etter å ha bukket under for sin metastaserte kreft.

2. juli 2022 hedret Mojang Technoblade i form av en gris med en krone på i åpningsvinduet til Minecraft, som en referanse til Technoblades utseende i spillet og kanalens hans.

Referanser

Eksterne lenker 
 

Youtubere fra USA
Minecraft
Videospill-youtubere